17 νεκροί από έκρηξη βόμβας στη Βαγδάτη
αυξάνονται οι φωνές στη Γερουσία για απόσυρση απ' το Ιράκ
Από έκρηξη βόμβας κοντά σε γαμήλιο γλέντι, σκοτώθηκαν τουλάχιστον 17 άτομα και τραυματίστηκαν πάνω από 25, σε Σιιτική συνοικία της Βαγδάτης την Πέμπτη. Ανάμεσα στα θύματα ήταν και παιδιά. Σε άλλο σημείο της ιρακινής πρωτεύουσας, ο αμερικανικός στρατός ανέφερε ότι έκρηξη βόμβας στο οδόστρωμα σκότωσε δύο αμερικανούς στρατιώτες και τραυμάτισε δύο άλλους. Ο αμερικανικός στρατός έχει και στο παρελθόν κατηγορήσει το Ιράν, ότι παράσχει τέτοιου είδους πολεμοφόδια σε αντάρτες του Ιράκ. Την Πέμπτη επίσης, η εφημερίδα Ουάσινγκτον Πόστ ανέφερε σε άρθρο της ότι ο αριθμός των θυμάτων της εμφύλιας βίας στη Βαγδάτη έχει αυξηθεί για δεύτερο κατά σειρά μήνα. Τώρα τα θύματα αυτά είναι περισσότερα από ότι ήταν τον Ιανουάριο. Η εφημερίδα γράφει επίσης ότι, σύμφωνα με το Iρακινό Yπουργείο Υγείας, ο αριθμός των πτωμάτων που δεν μπορούσαν να αναγνωριστούν αυξήθηκε τον Ιούνιο σε 453, παρά την ανάπτυξη των επιπλέον Aμερικανικών δυνάμεων στη χώρα. Στο μεταξύ, άλλο ένα ανώτερος στέλεχος του Ρεπουμπλικανικού κόμματος, ο γερουσιαστής, Πητ Ντομένιτσι, επέκρινε την στρατηγική του προέδρου Μπούς στο Ιράκ και ζήτησε απ’ την κυβέρνηση Μπούς να μειώσει την Αμερικανική στρατιωτική παρουσία στη χώρα. Μάλιστα ο κ. Ντομένιτσι δήλωσε σε δημοσιογράφους τη Πέμπτη ότι δεν είναι διατεθειμένος να συνεχίσει την ισχύουσα πολιτική και επέρριψε ευθύνες στην Ιρακινή κυβέρνηση για «μη ικανοποιητική πρόοδο», ενώ επεσήμανε ότι θέλει νέο σχέδιο που θα απομακρύνει τις Αμερικανικές δυνάμεις από μάχιμες θέσεις και θα τις θέτει σε πορεία επιστροφής στις ΗΠΑ. Πάντως ο γερουσιαστής Ντομένιτσι τόνισε ότι δεν υποστηρίζει την άμεση απόσυρση των Αμερικανικών δυνάμεων απ’ το Ιράκ, ούτε τον περιορισμό των κονδυλίων χρηματοδότησης τους. Αντ’ αυτού υποστηρίζει υπερκομματικό νομοσχέδιο στη Γερουσία που στοχεύει στην απόσυρση των περισσότερων Αμερικανών στρατιωτών μέχρι το Μάρτιο του 2008.